Luettelo Suomen kaupungeista perustamisvuoden mukaan
Ennen vuotta 1959 perustetut kaupungit

Suomen kaupungit, joista viimeisenä kaupungiksi tuli Lahti vuonna 1905, saivat perinteiset kaupunkioikeudet ja toisaalta velvollisuudet. Nämä oikeudet ja velvollisuudet myönsi kuningas, kuningatar tai keisari. Muutamat uusimmat niistä olivat ennen kaupungiksi tuloaan olleet jonkin aikaa kauppaloita.
| Nro | Nimi | Perustamisvuosi | Muuta | Viite |
| --- | --- | --- | --- | --- |
| 1. | Turku | 1229 | Syntyi 1200-luvun lopulla. Nykytulkinnan mukaan kaupunki perustettiin sen sijaan että se olisi syntynyt vähitellen, mutta perustamisvuotta ei tiedetä. Turun oman näkemyksen mukaan kaupunki on perustettu 1229. |  lähde? |
| 2. | Ulvila | 1365 (2000) | Lakkasi olemasta kaupunki 1558, kun kaupunki siirrettiin Poriin. Ulvilan kunnasta tuli uudestaan kaupunki vuonna 2000. |  |
| 3. | Porvoo | 1347  tai noin 1380 | Lakkautettiin kahdesti 1500-luvulla, perustettiin viimeisen kerran vuonna 1602. |  |
| 4. | Viipuri | Keskiaika | Viipurille vahvistettiin kaupunginoikeudet vuonna 1403, mutta tätä ei voida varmasti pitää perustamisvuotena, koska ei tiedetä, oliko kyseessä jo olemassaolleiden oikeuksien vahvistaminen vai kokonaan uusien myöntäminen. Ruotsi joutui luovuttamaan Viipurin Venäjälle Uudenkaupungin rauhassa 1721. Kaupunki liitettiin muun Suomen kuvernementin mukana 1812 osaksi Suomen suuriruhtinaskuntaa. Itsenäisyytensä 1917 julistaneen Suomen oli luovutettava Viipuri Neuvostoliitolle Moskovan rauhassa 1940, mutta kaupunki oli vielä jatkosodassa Suomen valtaama 1941–1944. | – |
| 5. | Rauma | 1442 | – |  |
| 6. | Naantali | 1443 | – |  |
| 7. | Tammisaari | 1546 | Yhdistyi vuonna 2009 Karjaan kaupungin ja Pohjan kunnan kanssa Raaseporin kaupungiksi |  |
| 8. | Helsinki | 1550 | – |  |
| 9. | Pori | 1558 | – |  |
| 10. | Oulu | 1605 | – |  |
| 11. | Vaasa | 1606 | Alun perin Mustasaari, vuodesta 1611 Vaasa. Siirrettiin 1852 nykyiselle paikalleen ja uudeksi nimeksi tuli Nikolainkaupunki, vuodesta 1917 jälleen Vaasa. |  |
| 12. | Uusikaupunki | 1617 | – |  |
| 13. | Käkisalmi | 1618 | Novgorodin valtio perusti 1294 Vuoksen suuhun linnan, jonka viereen syntyi kaupunkimainen yhdyskunta. Ruotsi sai Käkisalmen Stolbovan rauhassa 1617 ja myönsi sille kaupunginoikeudet seuraavana vuonna. Kaupunki tuhoutui suuressa Pohjan sodassa ja Ruotsi joutui luovuttamaan Käkisalmen Venäjälle Uudenkaupungin rauhassa 1721. Kaupunki perustettiin uudestaan 1784 ja liitettiin muun Suomen kuvernementin mukana 1812 osaksi Suomen suuriruhtinaskuntaa. Itsenäisyytensä 1917 julistaneen Suomen oli luovutettava Käkisalmi Neuvostoliitolle Moskovan rauhassa 1940, mutta kaupunki oli vielä jatkosodassa Suomen valtaama 1941–1944. | – |
| 14. | Taipale | 1618 | Lakkautettiin vuonna 1646. (Ruotsi joutui luovuttamaan entisen Taipaleen kaupungin alueen Venäjälle Uudenkaupungin rauhassa 1721 ja alue liitettiin muun Suomen kuvernementin mukana 1812 osaksi Suomen suuriruhtinaskuntaa. Itsenäisyytensä 1917 julistaneen Suomen oli luovutettava entisen kaupungin alue Neuvostoliitolle Moskovan rauhassa 1940, mutta alue oli vielä jatkosodassa Suomen valtaama 1941–1944.) |  |
| 15. | Kokkola | 1620 | – |  |
| 16. | Uusikaarlepyy | 1620 | – |  |
| 17. | Tornio | 1621 | – |  |
| 18. | Salmi | 1632 | Lakkautettiin 1650. (Ruotsi joutui luovuttamaan entisen Salmin kaupungin alueen Venäjälle Uudenkaupungin rauhassa 1721 ja alue liitettiin muun Suomen kuvernementin mukana 1812 osaksi Suomen suuriruhtinaskuntaa. Itsenäisyytensä 1917 julistaneen Suomen oli luovutettava entisen kaupungin alue Neuvostoliitolle Moskovan rauhassa 1940, mutta alue oli vielä jatkosodassa Suomen valtaama 1941–1944.) | – |
| 19. | Sortavala | 1632 tai 1643 | Ruotsi joutui luovuttamaan Sortavalan Venäjälle Uudenkaupungin rauhassa 1721, jolloin menetti kaupunkioikeudet. Kaupunki perustettiin uudelleen 1783 ja liitettiin muun Suomen kuvernementin mukana 1812 osaksi Suomen suuriruhtinaskuntaa. Itsenäisyytensä 1917 julistaneen Suomen oli luovutettava Sortavala Neuvostoliitolle Moskovan rauhassa 1940, mutta kaupunki oli vielä jatkosodassa Suomen valtaama 1941–1944. | – |
| 20. | Hämeenlinna | 1639 | – |  |
| 21. | Savonlinna | 1639 | Tuhoutui sodassa 1650-luvulla ja vuonna 1683 kaupunginoikeudet peruutettiin, uudestaan kaupungiksi 1784. Ruotsi joutui luovuttamaan Savonlinnan Venäjälle Turun rauhassa 1743. Kaupunki liitettiin muun Suomen kuvernementin mukana 1812 osaksi Suomen suuriruhtinaskuntaa. |  |
| 22. | Lappeenranta | 1649 | Ruotsi joutui luovuttamaan Lappeenrannan Venäjälle Turun rauhassa 1743. Kaupunki liitettiin muun Suomen kuvernementin mukana 1812 osaksi Suomen suuriruhtinaskuntaa. |  |
| 23. | Raahe | 1649 | Nimeltään alun perin Salo. |  |
| 24. | Kristiinankaupunki | 1649 | Alun perin Koppöstad, vuodesta 1651 Kristiinankaupunki. | – |
| 25. | Kajaani | 1651 | – |  |
| 26. | Brahea | 1652 | Lakkautettiin vuonna 1681. Lieksa, jonka alueella Brahea sijaitsi, tuli kauppalaksi 1936 ja kaupungiksi 1973. | – |
| 27. | Kuopio | 1652 | Taantui tavalliseksi kirkonkyläksi 1670-luvulla, uudestaan kaupungiksi v. 1775. | – |
| 28. | Pietarsaari | 1652 | – |  |
| 29. | Hamina | 1653 | Alun perin Vehkalahden Uusikaupunki, joka tuhoutui suuressa Pohjan sodassa. Sodan jälkeen uudelleenrakennettu kaupunki ristittiin Haminaksi 1723. Ruotsi joutui luovuttamaan Haminan Venäjälle Turun rauhassa 1743. Kaupunki liitettiin muun Suomen kuvernementin mukana 1812 osaksi Suomen suuriruhtinaskuntaa. |  |
| 30. | Kurkijoki | 1668 | Lakkautettiin noin vuonna 1700. (Ruotsi joutui luovuttamaan entisen Kurkijoen kaupungin alueen Venäjälle Uudenkaupungin rauhassa 1721 ja alue liitettiin muun Suomen kuvernementin mukana 1812 osaksi Suomen suuriruhtinaskuntaa. Itsenäisyytensä 1917 julistaneen Suomen oli luovutettava entisen kaupungin alue Neuvostoliitolle Moskovan rauhassa 1940, mutta alue oli vielä jatkosodassa Suomen valtaama 1941–1944.) | – |
| 31. | Loviisa | 1745 | Alun perin Degerby, vuodesta 1752 Loviisa. |  |
| 32. | Tampere | 1779 | – |  |
| 33. | Kaskinen | 1785 | – |  |
| 34. | Jyväskylä | 1837 | – |  |
| 35. | Mikkeli | 1838 | – |  |
| 36. | Heinola | 1839 | – |  |
| 37. | Joensuu | 1848 | – |  |
| 38. | Maarianhamina | 1861 | – |  |
| 39. | Kemi | 1869 | – |  |
| 40. | Hanko | 1874 | – |  |
| 41. | Kotka | 1879 | Epäitsenäinen Kotkan etukaupunki vuodesta 1868, täydet kaupunginoikeudet 1879. |  |
| 42. | Iisalmi | 1891 | Epäitsenäinen kauppala vuodesta 1860. |  |
| 43. | Lahti | 1905 | Epäitsenäinen kauppala vuodesta 1878. |  |

 Huomautus: Punaisella taustalla on korostettu kaupungit, joita ei ollut olemassa vuonna 1959, jolloin Suomessa oli 35 kaupunkia.